CELEX: 32014R0329
Language: sk
Date: 2014-03-31 00:00:00
Title: Vykonávacie nariadenie Komisie (EÚ) č. 329/2014 z 31. marca 2014 , ktorým sa dvestojedenástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

1.4.2014   
            
            
               SK
            
            
               Úradný vestník Európskej únie
            
            
               L 98/11
            
         VYKONÁVACIE NARIADENIE KOMISIE (EÚ) č. 329/2014
   z 31. marca 2014,
   ktorým sa dvestojedenástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 1 a 5,
   keďže:
   
               (1)
            
            
               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 14. februára 2014 sankčný výbor Bezpečnostnej rady Organizácie Spojených národov rozhodol o zmene jedného záznamu v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Okrem toho sankčný výbor BR OSN 14. marca 2014 rozhodol o vymazaní jednej fyzickej osoby zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, a o pridaní jednej fyzickej osoby do tohto zoznamu.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. ES L 139, 29.5.2002, s. 9.
   
      PRÍLOHA
      Príloha I k nariadeniu (ES) č. 881/2002 sa mení takto:
      
                  1.
               
               
                  Záznam „Global Relief Foundation (GRF). Adresa: a) 9935 South 76th Avenue, Unit 1, Bridgeview, Illinois 60455, USA; b) PO Box 1406, Bridgeview, Illinois 60455, USA. Ďalšie informácie: Ďalšie miesta v zahraničí: Afganistan, Bangladéš, Eritrea, Etiópia, Gruzínsko, India, Irak, Západný breh a pásmo Gazy, Somálsko a Sýria; b) Identifikačné číslo“ U.S Federal Employer Identification„: 36-3804626; c) Identifikačné číslo pre DPH: BE 454419759. Dátum zaradenia do zoznamu podľa článku 2a ods. 4 písm. b): 22.10.2002.“ pod nadpisom „Právnické osoby, skupiny a subjekty“ sa nahrádza takto:
                  „Global Relief Foundation (GRF). Adresa: a) 9935 South 76th Avenue, Unit 1, Bridgeview, Illinois 60455, USA; b) PO Box 1406, Bridgeview, Illinois 60455, USA. Ďalšie informácie: a) ďalšie miesta v zahraničí: Afganistan, Bangladéš, Eritrea, Etiópia, Gruzínsko, India, Irak, Západný breh a pásmo Gazy, Somálsko a Sýria; b) identifikačné číslo“ U.S Federal Employer Identification„: 36-3804626. Dátum zaradenia do zoznamu podľa článku 2a ods. 4 písm. b): 22.10.2002.“
               
            
                  2.
               
               
                  Pod nadpis „Fyzické osoby“ sa dopĺňa tento záznam:
                  „Malik Muhammad Ishaq (alias: Malik Ishaq). Adresa: Pakistan. Dátum narodenia: približne 1959. Miesto narodenia: Rahim Yar Khan, provincia Pandžáb, Pakistan. Štátna príslušnosť: Pakistan. Ďalšie informácie: a) fyzický opis: mocnej postavy s očami čiernej farby, vlasmi čiernej farby a strednohnedej farby pleti s dlhou hustou čiernou bradou; b) fotografia je k dispozícii na zaradenie do osobitného oznámenia Bezpečnostnej rady OSN – INTERPOLU. Dátum zaradenia do zoznamu podľa článku 2a ods. 4 písm. b): 14.3.2014.“
               
            
                  3.
               
               
                  Pod nadpisom „Fyzické osoby“ sa vypúšťa tento záznam:
                  „Yacine Ahmed Nacer [alias a) Yacine Di Annaba; b) Il Lungo; c) Naslano]. Adresa: 6 rue Mohamed Khemisti, Annaba, Alžírsko. Dátum narodenia: 2.12.1967. Miesto narodenia: Annaba, Alžírsko. Štátna príslušnosť: Alžírsko. Ďalšie informácie: a) údajne sa od roku 2009 zdržiava v Alžírsku; b) meno otca je Ahmed Nacer Abderrahmane a meno matky je Hafsi Mabrouka. Dátum zaradenia do zoznamu podľa článku 2a ods. 4 písm. b): 17.3.2004.“